સભાધ્યક્ષ શ્રી પ્રવિણ લહેરીજીએ માતૃભાષા ગુજરાતી બાબતે હૈયા ધારણ આપી કે યુ.પી.એસ.સી પરીક્ષાઓમાં ગુજરાતી વિષય રાખીને ૧૦૦માંથી ૯૦ વિદ્યાર્થી પાસ થાય છે. અને એનો યશ સતીષ વ્યાસ અને યોગેન્દ્ર વ્યાસને જાય છે. જેમણે ગુજરાતના આઈ.એસ.ટ્રેનીંગ કેન્દ્રોમાં સેવા આપી ઉમેદવારોને ગુજરાતી ભાષા અને સાહિત્ય પ્રત્યે અભિમુખ કર્યા. માતૃભાષા ગુજરાતી માટે નાના સુત્રો સ્ટીકરો આદિ રૂપે પ્રકાશિત કરવા ,તરત ધ્યાન જાય તેવી જગ્યાઓ પર લગાવવાથી માંડીને અંગ્રેજી શાળાના વિદ્યાર્થીઓ માટે ગુજરાતીમાં નિબન્ધ સ્પર્ધાઓ ગોઠવવા વિશેનો પ્રસ્તાવ તેમણે મુક્યો .માતૃભાષા અભિયાનના વિવિધ પ્રકલ્પો વિષે તેમણે ઘણો આનંદ વ્યક્ત કર્યો .નર્મદ-મેઘાણીના જીવન દ્રષ્ટાંત આપીને માતૃભાષાના જતનની આ પ્રવૃત્તિ વેગ પૂર્વક આગળ વધે તેવી શુભેચ્છા આપી.